Up-229/02
Natisni
Opravilna št.:
Up-229/02
Datum odločitve:
29. 4. 2004
ECLI:
ECLI:SI:USRS:2004:Up.229.02
Akt:
Ustavna pritožba A. A. zoper odredbo Disciplinskega sodišča prve stopnje št. Dst 1/2001 z dne 12. 4. 2002
Izrek:
Ustavna pritožba A. A. zoper odredbo Disciplinskega sodišča prve stopnje št. Dst 1/2001 z dne 12. 4. 2002 se zavrže.
Evidenčni stavek:
Ker je bil disciplinski postopek zoper pritožnika pravnomočno ustavljen, ta ne izkazuje več pravnega interesa za nadaljevanje postopka z ustavno pritožbo. Ker je bilo treba ustavno pritožbo zavreči že iz tega razloga, Ustavno sodišče ni ugotavljalo ali so za odločanje o ustavni pritožbi podane druge procesne predpostavka (npr. izčrpanost pravnih sredstev).
Geslo:
1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 50.1, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
19. 4. 2002
Vrsta odločitve:
sklep
Vrsta rešitve:
zavrženje
Dokument:
US23384
Up-229/02 - 7
29. 4. 2004
SKLEP
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z., na seji senata dne 20. aprila 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper odredbo Disciplinskega sodišča prve stopnje št. Dst 1/2001 z dne 12. 4. 2002 se zavrže.
Obrazložitev
1. Pritožnik z ustavno pritožbo izpodbija odredbo, s katero je predsednik senata Disciplinskega sodišča prve stopnje za državne tožilce zoper pritožnika odredil izvedenstvo medicinske stroke. V zvezi z izpodbijano odredbo zatrjuje kršitev 35. člena Ustave.
Pritožnik predlaga, naj Ustavno sodišče izpodbijano odredbo razveljavi.
2. Ustavno sodišče je vpogledalo v spis Vrhovnega državnega tožilstva, Disciplinskega sodišča prve stopnje št. Dst 1/2001.
Ugotovilo je, da je bil disciplinski postopek zoper pritožnika s sklepom št. Dst 1/2001 z dne 6. 6. 2002 ustavljen. Odločitev o ustavitvi postopka je pravnomočna. Glede na navedeno, pritožnik ne izkazuje več pravnega interesa za presojo izpodbijanega akta. Pritožnikov pravni položaj se tudi ob morebitni ugoditvi ustavni pritožbi in razveljavitvi izpodbijane odredbe ne bi izboljšal.
Ker je bilo treba ustavno pritožbo zavreči že iz tega razloga, se Ustavno sodišče ni spuščalo v ugotavljanje, ali so za odločanje o ustavni pritožbi podane druge procesne predpostavke (npr. izčrpanost pravnih sredstev).
3. Ker pritožnik nima več pravnega interesa za nadaljevanje postopka z ustavno pritožbo, jo je Ustavno sodišče zavrglo.
4. Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena Zakona o Ustavnem sodišču (v nadaljevanju ZUstS) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer